इतहासक थार :- डोगरी लोकगाथाएं च मते सारे नग्गरें, ग्राएं ते देशें दा नां आयेदा ऐ जिन्दा इतहासक महत्तव ऐ। मते सारे था’र नेह् बी हैन जिन्दी पन्छांन अजें करनी बाकी ऐ। जियां गौड़ दे बारे च विद्वान च मतभेद न। की गौड़ बंगाल गी मनदे न ते कई मद्यप्रदेश दे कच्छ। गजनी ते इक इतहासक नग्गर रेआ गै ऐ पर धारासिंहल द्वीप दी ठीक-ठीक पन्शान अज्जें छोड़ी बी नेईं होई सकी ऐ। मते सरे विद्वान बलोचिस्तान दी सीमाएं च गै उसदी कल्पना करदे न। डुग्गर इतहास दियां मतियां तन्दा डोगरी लोकगथाएं च लबदियां न। बावा भैड़ दी कारक च जम्मू, अखनूर ते इतहासक नग्गर हैन गै पर ‘ठेड़’ था’रै दी पंछान अज्जै धोड़ी नेईं कीती गेदी ऐ। साढ़ा विश्वास ऐ जे ए रयासत मध्य शिवालिक प्हाड़िये च गै त्रिकुटा पीर-पंचाल दी प्हाड़ियें च गै होग की जे इत्थुआं दे बसनीक सुरगल गी मता मनदे न। नाटलजाति दे राजपूतें बारै किश नेईं आक्खेआ जाई सकदा।य़ बावा सिद्ध गोरिया कारक च गौरबन्द गजनी लेइयै प्रयुक्त होये दा ऐ। सुक्खोचक्क ते स्हलैड़ अम्मू प्रान्त दे ग्रां न। बिरपानाथ कारक च पुरमंडल ते बीरपुर जम्मू तहसील प्रसिद ग्रां न। बावा जित्तो कारक च आये दे सारे थार रियासी ते जम्मू तहसीलै च इस्सै नां कन्ने अजें बी न। चन्द्रभागा नदी दा नां इस कारक च ‘चन्दला’ आये दा ऐ। राजा मंडलीक दी कारक सिन्धुदेश, बंगाल ते राजस्थान दा नां ऐ।निर्बलकोट कोई पराना पसाड़ी ग्रां होना।